AIŠKINAMASIS RAŠTAS

Dėl savivaldybės turto perdavimo

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija gavo Molėtų r. Giedraičių Antano Jaroševičiaus gimnazijos (toliau – mokykla) 2015 m. spalio 12 d. raštą Nr. SR-124 „Dėl mokyklinio autobuso VW LT46 padangų perdavimo“, kuriuo mokykla informavo, kad perdavus mokyklinį autobusą VW LT46 Molėtų r. Dubingių pagrindinei mokyklai, šiuo metu patikėjimo teise valdomas trumpalaikis turtas – 6 autobuso padangos - nebereikalingas įstaigos veiklai ir siūlo jį perduoti Molėtų r. Dubingių pagrindinei mokyklai.

Molėtų rajono savivaldybės administracijos (toliau – Administracija) direktoriaus 2015 m. spalio 9 d. įsakymu Nr. 961 „Dėl Molėtų rajono savivaldybės administracijos ilgalaikio turto pripažinimo nereikalingu arba netinkamu (negalimu) naudoti“ Administracijos patikėjimo teise valdomas automobilis „Audi 100“, pagamintas 1991 m., valstybinis Nr. CEN 044, pripažintas nereikalingu savivaldybės funkcijoms vykdyti ir siūlo jį perduoti Molėtų „Vyturėlio“ vaikų lopšeliui – darželiui.

Parengto sprendimo projekto tikslas – perduoti savivaldybei nuosavybės teise priklausantį ir šiuo metu Molėtų r. Giedraičių Antano Jaroševičiaus gimnazijos ir Molėtų rajono savivaldybės administracijos patikėjimo teise valdomą ir naudojamą turtą kitoms savivaldybės biudžetinėms įstaigoms savivaldybės savarankiškųjų funkcijų įgyvendinimui patikėjimo teise valdyti, naudoti ir disponuoti juo.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 7 ir 8 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalys.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų r. Dubingių pagrindinė mokykla ir Molėtų „Vyturėlio“ vaikų lopšelis – darželis įgis savivaldybės turtą įstaigų veiklai vykdyti.

Neigiamų pasekmių nenumatoma.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų r. Giedraičių Antano Jaroševičiaus gimnazija ir Molėtų rajono savivaldybės administracija.

Parengė

Aldona Rusteikienė

Turto skyriaus vedėja